אוניברסיטת המדינה של אריזונה

אוניברסיטת המדינה של אריזונה (באנגלית: Arizona State University; בראשי תיבות: ASU; בקיצור: Arizona State) היא האוניברסיטה הגדולה במדינת אריזונה שבארצות הברית, ואחת האוניברסיטאות הציבוריות הגדולות בארצות הברית. בשנת הלימודים האקדמית 2017–2018 היו רשומים לאוניברסיטה 72,000 סטודנטים, מהם 59,198 לתואר ראשון ו-12,630 לתארים מתקדמים. לאוניברסיטה חמישה קמפוסים במטרופולין של פיניקס, ועוד ארבעה מרכזי למידה אזורים ברחבי אריזונה. האוניברסיטה מנוהלת על ידי 'מועצת המנהלים של אריזונה'. האוניברסיטה חברה בברית פלוס, באיגוד אוניברסיטאות המחקר (URA) ושותפה מייסדת בקונסורציום הבין-לאומי של מיזם טלסקופ מגלן הענק (GMT). האוניברסיטה הוקמה בשנת 1885 כבית ספר להכשרת מורים לטריטוריית אריזונה בטמפה. מאוחר יותר שונה שם המוסד ל'מכללת המדינה של אריזונה'. במהלך שנות ה-50 של המאה ה-20, בעקבות גידול משמעותי באוכלוסיית אריזונה והמטרופולין של פיניקס בפרט, נוצר צורך בפתיחת אוניברסיטה. בשנת 1958 לאחר הצבעה במשרד המושל של אריזונה נתנה החלטה לתת למכללה מעמד של אוניברסיטה, וכך ב-5 בדצמבר 1958 הפכה 'מכללת המדינה של אריזונה' ל'אוניברסיטת המדינה של אריזונה'. עם השנים צמחה האוניברסיטה, נפתחו עוד ועוד קורסים וכמות הסטודנטים גדלה, מה שגרם לצורך לפתוח מספר קמפוסים נוספים. בשנת 1984 נפתח "הקמפוס המערבי" בצפון מערב פיניקס. ב-1996 נפתח "הקמפוס הפוליטכני" במסה ובשנת 2006 נפתח "קמפוס המרכז" במרכז פיניקס. עדיין הקמפוס הראשי והמקורי בטמפה נשאר הקמפוס הגדול. האוניברסיטה מנוהלת על ידי 'מועצת המנהלים של אריזונה' המונה 12 חברים. 8 מהם ממונים על ידי מושל אריזונה לכהונה בת שמונה שנים, שני סטודנטים ממונים לתקופה של שנתיים כאשר בשנה הראשונה הם חניכים ואין באפשרותם להצביע. שני הנותרים הם המושל ומפקח להוראה הראשי של המדינה. 'מועצת המנהלים של אריזונה (אנ')' אחראית גם על שאר האוניברסיטאות של אריזונה, אוניברסיטת אריזונה בטוסון ואוניברסיטת צפון אריזונה (אנ') בפלאגסטאף. האוניברסיטה מפעילה את כל סוגי התקשורת ההמונית: עיתונות, טלוויזיה, רדיו ואינטרנט. התקשורת ההמונית של האוניברסיטה עצמאית ונעשית כולה על ידי הסטודנטים כאשר ישנו יועץ לסטודנטים ואחראי מחלקה אשר מועסקים על ידי האוניברסיטה. ישנו עיתון אחד יומי היוצא לאור מדי יום בימים שני–שישי ומופץ ב-18,000–20,000 עותקים. יותר מ-96% מהסטודנטים בכל ארבעת הקמפוסים קוראים את העיתון לפחות פעם בשבוע ו-65% קוראים אותו כל יום. הממוצע הוא 2.5 קוראים לכל עותק של עיתון וכ-45,000 קוראים בכל ארבעת הקמפוסים. אתר האינטרנט Web Devil מתעדכן 24 שעות, 7 ימים בשבוע בזמן אמת. ערוץ הטלוויזיה משודר בכל הקמפוסים ובמגורי הסטודנטים מדבר על כל הנושאים החשובים באוניברסיטה. ישנן שתי תחנות רדיו השייכות לאוניברסיטה והן: KASC 1260AM וW7ASU. KASC 1260AM היא תחנת רדיו המנוהלת על ידי הסטודנטים אך רשמית לא נחשבת לחלק מהמדיה של האוניברסיטה. התחנה משדרת מוזיקה 24 שעות ומבזק חדשות כל שעה עגולה. W7ASU הוא מועדון חובבות רדיו, המקיים קשרי רדיו עם חובבי רדיו ברחבי ארצות הברית והעולם ומכשיר את המעוניינים להיות חובבי רדיו מורשים. המועדון מנוהל על ידי האוניברסיטה עצמה ועל ידי החוג לתקשורת רדיו. מועדון זה הוקם לראשונה ב-1935. קמפוס טמפה של אוניברסיטת המדינה של אריזונה (אנ') (1885) הקמפוס המערבי של אוניברסיטת המדינה של אריזונה (אנ') (1984) הקמפוס הפוליטכני של אוניברסיטת המדינה של אריזונה (אנ') (1996) אוניברסיטת המדינה של אריזונה במרכז העיר פיניקס (אנ') (2006) הקולג'ים של אוניברסיטת המדינה של אריזונה בלייק האווסו סיטי (אנ') (2012) בית הספר לרפואה מאיו קליניק קמפוס טנדרבירד מרכז בארט ואוקונור המרכז במרכז העסקים הראשי של לוס אנג'לס בית הספר לעיתונאות ותקשורת המונים (אנ') ע"ש וולטר קרונקייט (1946) בית הספר לניהול גלובלי (אנ') ע"ש טנדרבירד (אנ') (1946) בתי הספר להנדסה (אנ') ע"ש אירה פולטון (אנ') (1954) הקולג' לסיעוד ובריאות (1957) בית הספר למנהל עסקים (אנ') ע"ש וויליאם פולק קארי (אנ') (1961) בית הספר למשפטים (אנ') ע"ש סנדרה דיי או'קונור (1965) הקולג' לשירות ציבורי ופתרונות קהילתיים (אנ') (1979) הקולג' החדש לאמנויות ומדעים בין תחומיים (אנ') (1984) הקולג' למצטיינים (אנ') ע"ש בארט (אנ') (1988) מכון הרברגר לעיצוב ואמנויות (אנ') (2009) הקולג' למורים (אנ') ע"ש מרי לו פולטון (2010) הקולג' האוניברסיטאי (2011) הקולג' לפתרונות בריאות (2012) הקולג' למדעים ואמנויות אינטגרטיביות (2014) הקולג' לאמנויות ומדעים (2015) הקולג' לאמנויות חופשיות ומדעים (אנ') (2015) דירוג שאנגחאי - מקום 151–200 (2024) דירוג Times Higher Education - מקום 182 (2024) דירוג QS לאוניברסיטאות - מקום 179 (2024) דירוג שאנגחאי - מקום 51–59 (2024) דירוג Times Higher Education - מקום 52 (2024) מדיה וקבצים בנושא אוניברסיטת המדינה של אריזונה בוויקישיתוף אתר האינטרנט הרשמי של אוניברסיטת המדינה של אריזונה אוניברסיטת המדינה של אריזונה, ברשת החברתית פייסבוק אוניברסיטת המדינה של אריזונה, ברשת החברתית אקס (טוויטר) אוניברסיטת המדינה של אריזונה, ברשת החברתית אינסטגרם אוניברסיטת המדינה של אריזונה, סרטונים בערוץ היוטיוב אתר האינטרנט Web Devil העוסק בחיי האוניברסיטה ומתעדכן 24 שעות. KACS 1260 רדיו The Carnegie Foundation for the Advancement of Teaching ASU: What do we need to become?‎, אתר נשיא האוניברסיטה (ארכיון)